Villanueva de Argaño

Villanueva de Argaño [biljaNŬEba dearGAnjo] estas loĝloko kaj municipo en la okcidento de la provinco Burgoso, en la regiono Kastilio-Leono, Hispanio. Ĝi apartenas al la oriento de la komarko Odra-Pisuerga sed estas atribuita ankaŭ al la pli centra komarko Alfoz de Burgos. 

Geografio
Ĝia municipa teritorio okupas totalan areon de 7,921 km² kaj laŭ la demografia informo de la municipa censo fare de la INE en 2021, ĝi havis 114 loĝantojn. Ĝi perdis multajn loĝantojn dum la 20-a jarcento pro migrado al urbaj areoj, kiel ja okazis en multaj loĝlokoj de la regiono. 

 Demografia evoluo 1991  1996  2001  2004    116  117  126  126

Ĝi distas 23 km de Burgoso, provinca ĉefurbo.

Historio
Tra la municipa teritorio pasas la romia ŝoseo XXXIV aŭ Ab Asturica Burdigalam (Astorga-Bordozo), dum la Mezepoko nomit Via Aquitania, reference al la vojo de pilgrimantoj kiuj venis el Francio tra la regiono Akvitanio, origino de la Jakoba Vojo de Francio, nun rekuperata.

La areo apartenis unue al la Regno Kastilio. En Mezepoko okazis reloĝado fine de la 9-a jarcento. La teritorio apartenis al la familio Manrique jam en 1362, kaj la aparteno al la familio estis konfirmita en 1416 kun Isar kiel parto de mongarantio proponita por la Monaĥejo de Villamediana fare de Garci Fernández Manrique.

Villanueva de Argaño formis parton de la komunumaro Valle y Cuadrilla de Santibáñez en la partido de Castrojeriz en la kategorio de reĝaj loĝlokoj, unu el dek kvar kiuj formis la komunumon Intendencia de Burgos. 

Aktualo
Tradiciaj enspezofontoj estis agrikulturo (cerealoj) kaj brutobredado (ŝafoj). Lastatempe plej ekgravis kultura kaj rura turismo, ekzemple piedirado tra naturaj lokoj. 

Inter vidindaĵoj menciindas la preĝejo. 

 Vidu ankaŭ 
 Municipoj de la provinco Burgoso

Notoj

Kategorio:Municipoj de provinco Burgoso